NÁVRH

na udelenie výnimky z uznesenia vlády SR č. 72 z  25. januára 2006 v znení uznesenia vlády SR č. 166 z 22. februára 2006 a uznesenia vlády  SR č. 208  z  1. marca 2006  a návrh na odsúhlasenie zámeny  nehnuteľného majetku štátu podľa zákona č. 278/1993 Z. z. o  správe  majetku  štátu v  znení  neskorších predpisov v súlade s  bodom  A.3. uznesenia vlády SR č. 86 z 31. januára 2007 pre Ústav výkonu trestu odňatia slobody v Banskej Bystrici, štátnu  rozpočtovú organizáciu v zriaďovateľskej pôsobnosti Ministerstva spravodlivosti Slovenskej republiky.

 	Ústav na výkon trestu odňatia slobody v Banskej Bystrici – Kráľovej, Sládkovičova 80,  974 05 Banská Bystrica, IČO: 00738328 ako štátna rozpočtová organizácia zriadená Ministerstvom spravodlivosti SR má na plnenie úloh na úseku vnútornej bezpečnosti štátu v správe nehnuteľný majetok štátu, v ktorom sú dislokované objekty ústavu.
Predmetom zámeny je:
             
 Identifikačné údaje nehnuteľného majetku štátu v správe ÚVTOS B. Bystrica-Kráľová:  

Pozemok:
parcela č.3293/2  zastavaná plocha o výmere   30 m2 , 
vedený na liste vlastníctva č. 1431 katastrálne územie Radvaň  v 1/1.             

	   Uvedený pozemok pokrýva časť prístupovej cesty tvorenej zo zámkovej dlažby k objektom vo vlastníctve spoločnosti IVAN, s.r.o. Banská Bystrica.

Spoločnosť IVAN, s.r.o. , Sládkovičova 84,  974 05 Banská Bystrica, IČO: 31639291 
do zámeny  vkladá nehnuteľný majetok:    

Identifikačné údaje nehnuteľného majetku spoločnosti IVAN, s.r.o. B. Bystrica:  

pozemok:
parcela č. 3294/12  ostatné plochy o výmere 30 m2 ,  
vedený na liste vlastníctva č. 3638 katastrálne územie Radvaň v 1/1.  

Na uvedenom pozemku sa nachádza oplotenie objektu Ústavu na výkon trestu odňatia slobody v Banskej Bystrici. Objekt s uvedeným oplotením získal Ústav na výkon trestu odňatia slobody v Banskej Bystrici do správy.  

Nehnuteľný majetok oboch strán  bol ocenený znaleckým posudkom vypracovaným  podľa vyhlášky  MF SR č. 492/2004 Z. z. o stanovení všeobecnej hodnoty majetku. 

Hodnota majetku vo vlastníctve štátu v správe Ústavu na výkon trestu odňatia slobody v Banskej Bystrici na základe znaleckého posudku č. 20/2006   vypracovaného  znalcom   Ing. Vladimírom Babišom  dňa 6. 7. 2006  je 18 144.-  Sk. 

Hodnota nehnuteľného majetku vo vlastníctve spoločnosti IVAN, s.r.o. , Banská Bystrica na základe znaleckého posudku č. č. 20/2006 vypracovaného znalcom Ing. Vladimírom Babišom  dňa 6. 7. 2006  je 18 144.-  Sk.